ร้านนี้อยู่ไม่ไกลจากที่ทำงานมากนักเคยกินเมื่อนานมาแล้วจำรสชาติไม่ค่อยได้แล้ว เพราะมัวแต่ไปกินผัดไทยที่อื่นจนลืมนึกถึงร้านนี้และช่วงนี้เกิดอยากกินผัดไทยพอดีจังหวะได้แวะซื้อของราชวัตรเลยได้แวะซื้อผัดไทยมากินที่ทำงานด้วย มาถึงที่ทำงานจึงรีบแกะห่อด้วยความที่ผัดไทยยังร้อนอยู่ทำให้ทั้งกลิ่นใบตองและกลิ่นผัดไทยโชยเข้าจมูกยั่วต่อมน้ำลายมากๆ ไม่รอช้าชิมก่อนปรุง..รสชาติพอดีสำหรับผมไม่ต้องปรุงเพิ่มเปรี้ยวนำจากน้ำมะขามส่วนรสเค็มกับหวานตามมาแบบไม่โดดตบท้ายด้วยเผ็ดนิดๆครบรส มาต่อที่วัตถุดิบที่ใส่มาแบบไม่หวงทั้งเส้นจันท์ที่เหนียวนุ่มทั้งไข่เป็ดทั้งเต้าหู้และกุ้งแห้งส่วนกุ้งสดให้มา2ตัวใหญ่แบบว่าห่อเดียวผมกินอิ่ม(ร้านดังบางร้านผมต้องห่อครึ่งถึง2ห่อถึงจะอิ่ม) แนะนำเลยครับใครที่กินผัดไทยมาหลายร้านแล้วยังรู้สึกว่ารสชาติยังไม่ใช่ผัดไทยแท้ๆอยากให้ลองร้านสวัสดีราชวัตรครับ 